احيانا البعض ممكن يهدم لك الموضوع من الاساس. يعني يقول لك طيب احنا كده كده الجنة وكلام جميل. بس في الاخر كلنا داخلينها برحمته يعني ايه كلنا داخلين مرحلته يعني كده كده ما انت عارف ما النبي عليه الصلاة والسلام قال اعلموا
انه لن يدخل احدكم الجنة بعمله. قالوا ولا انت يا رسول الله؟ قال ولا انا الا ان يتغمدني الله تعالى برحمة منهم. فييجي صاحبنا يقول طيب ما هو كده كده. كلنا دخلنا برحمته. خلاص بقى وربك رب قلوب. وربنا غفور رحيم. وكده كده احنا
وهيدخلنا كلنا الجنة وخلاص فيعني عايز يوصل لايه عايز يوصل ان العمل ما لوش لازمة العمل ما لوش لازمة. العمل غير مؤثر. وبالتالي انا خلاص بقى ما كلام حلو. الجنة كده كده كلها داخلينها. فانت قاعد تحفزنا للعمل وكده كده العمل
مش هيفرق لان كله داخلها بايه؟ برحمته وادي الكلام دوت قصاده كلام تاني هنقوله وبعد كده نشوفه الجمع ازاي. ربنا قال عن اهل الجنة قال ونود ان تلكم الجنة اورثتموها بما
بما كنتم تعملون زكر قال اصحاب الجنة خالدين فيها جزاء بما بما كانوا يعملون. يبقى زكر هنا ليه زكر ان ده قصاده ايه عمل صح؟ طيب هنا في حيرة بقى هنا رجعنا للحيرة. النبي عليه الصلاة والسلام بيقول اعلموا انه لن يدخل احدكم الجنة بعمله. صح
وربنا بيقول جزاء بما كانوا يعملون. الله! الحديس بيقول لي العمل مش مؤثر اية بتقول العمل مؤثر. هنا اجابة السؤال الايه؟ الصعب دوت. اللي بيشكر على ناس كتير ان الباء اللي في الحديس
غير الباقي اللي في الاية الباقي اللي في الحديث اعلموا انه لن يدخل احدكم الجنة بعمله. الباقي دي بعمله. وربنا قال جزاهم بما كانوا يعملون. طيب. بيقولوا الباء اللي في الحديس دي
مع باقي المقابلة. يعني ايه باقي المقابلة؟ يعني ده يساوي ده النبي عليه الصلاة والسلام هنا مش بينفي تأثير العمل على دخول الجنة لكن بينفي ان العمل يساوي الجنة. يساوي الجنة. يعني بتعمل عمل يساوي الجنة اللي هتاخدها. ده ما يحصلش. فما فيش مقابلة
ما فيش مكافأة ما فيش تساوي بين عملك اي عمل حتى عمل الانبياء حتى عمل النبي عليه الصلاة والسلام اي عمل هو اقل من اللي هيتشاف في ليه من اللي هيتشاف في الجنة واضح
انما الباقي اللي في الاية هي باقي السبب بما كانوا يعملون يعني بما كانوا يعملون اي ان عملهم كان سبب. كان سبب في دخولهم ليه ؟ سبب في دخولهم الجنة. والنبي عليه الصلاة والسلام بين قال ان ان لن يدخل احدكم الجنة الا بالرحمة
يبقى هنا حل الاشكال ان العمل اللي انت بتعمله مؤثر بس ما يوصلكش للجنة على طول انما العمل يوصلك للرحمة والرحمة هتوصلك للجنة لكن عمل يوصل للجنة على طول ده مش موجود
ولا عند اي حد لكن احنا بنعمل ليه؟ بنعمل علشان نرحم ازا رحمنا دخلنا الجنة. طب انا مش هاعمل علشان بيقول لك يخشوا الجنة كده كده بالرحمة طب ما انت مش هتوصل اصلا
للرحمة هترحم ازاي؟ ازا كنت اصلا ما عملتش فلما تعمل ترحم ترحم تدخل الجنة. تمام؟ زي مسال كده بسيط يعني لو واحد عايز يسافر مكة دلوقتي سافر مكة تمام هل فيه طيارة توصلك مكة؟ ما فيش ما فيش مطار في مكة اصلا الناس بتروح جدة
وبعد كده بتركب من جدة لمكة وهم في السعودية عاملين باصات كده اللي رايح الحرم بالزات في باصات مجانية من جدة لمكة طيب انا بقول ما فيش طيارة بتنزل مكة يبقى ما لوش لازم اركب طيارة خالص. يقول لك لأ ما تنزل جدة ومن جدة لمكة ببلاش كده كده. هي نفس الفكرة. انا عشان اوصل مكة ما فيش حاجة توصلها
مكة على طول. لكن في حاجة توصلك جدة وبعد كده من جدة لمكة مجانا. فانا مجرد ما وصلت للرحمة الرحمة تحملني الى الى الجنة ولله المثل الاعلى سبحانه وتعالى. يبقى السؤال المهم
ايه اللي وصلني للرحمة هو ده السؤال اللي المفروض يشغلك ما الذي يوصلني الى الرحمة الله سبحانه وتعالى بين امور توصل الناس للرحمة في سورة التوبة قال والمؤمنون مين اللي يرجو الرحمة يا جماعة لان احنا المشكلة ان اللي بيتكلم ده العاصي
يقول لك طب ما كده كده دخلنا برحمته. لأ استنى اسمع كلام ربنا وشف شف مين مين اللي فعلا من حقه انه يرجو الرحمة قال تعالى والمؤمنون والمؤمنات بعضهم اولياء بعض. بص اوصافهم يأمرون بالمعروف. هم
وينهون عن المنكر. هم ويقيمون الصلاة ويؤتون الزكاة ويطيعون الله ورسوله اولئك فيرحمهم الله ان الله عزيز حكيم. ربط الرحمة بالايه؟ بالعمل. وفي سورة البقرة ان الذين امنوا. والذين هاجروا
وجاهدوا في سبيل الله اولئك يرجون رحمة الله والله غفور رحيم. يبقى اللي بيشتغل هو اللي من حقه يرجو الرحمة. زي اللي بيزرع هو اللي بيرجو النبات. زي اللي بيتجوز هو اللي بيرجو الولد
اللي ما بتتجوزش بترجو الولد تبقى مغرور ما بتزرعش وبترجو الولد تبقى مش مش مش طبيعي. ما بتعملش وبترجو الرحمة يبقى انت مغرور. وده اللي بيتقال له يوم القيامة وغرتكم الاماني. حتى جاء امر الله وغركم بالله الايه؟ الغرور. يبقى انا باطلب الرحمة. باطلبها ازاي
بدور على النصوص اللي اتكلمت في الرحمة ربنا سبحانه وتعالى قال قال وهذا كتاب انزلناه مبارك. مم. فاتبعوه. ايوة. واتقوا لعلكم ترحمون اتباع القرآن سبب للرحمن اذا قرأ القرآن فاستمعوا له
وانصتوا لعلكم ترحمون. الاستماع والانصات مش اي كلام انصات لكلام الله. سبب للرحمة. ربنا قال لولا تستغفروا الله لعلكم ترحمون. خد واجب. استغفار كتير قوي وتكون ده سبب ان ربنا يرحمك
النبي، عليه الصلاة والسلام، قال الراحمون يرحمهم الرحمن ارحموا من في الارض يرحمكم من في السماء ارحم من تحت يديك. ارحم عمالك. ارحم من يعني من لك سلطان عليهم. كن رحيما مع الناس
كن سمحا في البيع والشراء رحم الله عبدا سمحا ازا باعه سمحا ازا اشترى سمحا ازا قضى سمحا ازا اقتضى سماحة في البيع والشراء السهولة. البساطة احنا بنضرب بعض واحنا بنبيع ونشتري. ده سبب للرحمة. احتسب في كل بيع وشراء تتسامح فيه. ان تكون مرحوما من
رب العالمين قال صلى الله عليه وسلم رحم الله امرئ صلى قبل العصر اربعا. ايه رأيك ما بين الازان والاقامة في العصر عود نفسك تصلي اربع ركعات. سنة غير مؤكدة. بس دي سبب ان ربنا يرحمك
رحم الله رجلا قام من الليل فصلى يا مليل ايقظ امرأته فان ابت نضح في وجهها الماء. فوقها كده عشان نصلي معه ورحم الله امرأة قامت من الليل فصلت وايقظت زوجها. فان ابى نضحت في وجهه الماء
انت بقيت عينيك بتدور النصوص الشريعة ايه الاعمال اللي ممكن ارحم بها وتشتغل بجد وتعمل بجد فلو عملت من النصايا والوصايح دي تصل للرحمة للرحمة وصلت للجنة يبقى كده العمل له لازمة ولا ما لوش لازمة
له لازمة زهدك في العمل هيبقى حاجة مش كويسة يوم القيامة وبدا لهم من الله ما لم يكونوا يحتسبون وبدا لهم سيئات ما عملوا ما كسبوا وحاق بهم ما كانوا به يستهزئون
حزر الحزر. نسأل الله سبحانه وتعالى ان يرحمنا واياكم وان يجعلنا من اهل الفردوس الاعلى